בס"ד.

**תרגול שאלות בגרות בנושא החלטת החלוקה והכרזת העצמאות:**

1. הצג את המושג תוכנית החלוקה- החלטה 181 של האו"ם.
2. בהכרזת העצמאות יש כמה נימוקים לַזכות של העם היהודי להקים מדינה בארץ ישראל.

 הצג שניים מהנימוקים האלה.

1. ציין שני **נימוקים משפטיים** מתוך הכרזת העצמאות להקמתה של מדינה ישראל.
2. ציין שני **נימוקים היסטוריים** מתוך הכרזת העצמאות להקמתה של מדינת ישראל.
3. ציין מהם שני עקרונות היסוד המופיעים בהכרזת העצמאות שעליהם מושתת המשטר והאופי הלאומי של מדינת ישראל.
4. הצג שני ביטויים מההכרזה המבטא את **אופייה היהודי** של המדינה.
5. הצג שני ביטויים מההכרזה המבטא את **אופייה הדמוקרטי** של המדינה.
6. הצג שתי דוגמאות מהכרזת העצמאות המבטאות מחויבות **לאזרחיה הלא יהודים** של מדינת ישראל.
7. הצג את **מעמד המיעוטים** במדינת ישראל על פי הכרזת העצמאות.
8. ציין שני **גורמים אליהם פונה מגילת העצמאות**. ופרט מהי **מטרת הפנייה**.
9. הצג שתי דוגמאות מהכרזת העצמאות המבטאות את **הקשר בין מדינת ישראל ליהודי התפוצות.**
10. ממשלת ישראל החליטה לפעול כדי למנוע את ההתייבשות של ים המלח , שהוא אתר טבע ותיירות ייחודי בעולם. אחת התוכניות שיזמה הממשלה להשגת יעד זה גובשה יחד עם מדינת ירדן , מפני שהגבול בינה לבין מדינת ישראל עובר לאורך ים המלח , לפי התכנית יועברו מים , באמצעות צינור, מים סוף לים המלח.

חברי כנסת הפועלים למען הגנת הסביבה דורשים שהממשלה תביא את התוכנית לדיון בוועדה של הכנסת , כדי שבוועדה יוצגו חלופות לתוכנית המוצעת . לטענתם של חברי הכנסת יישום התכנית עלול לגרום לפגיעה באופיו של ים המלח ובאוצרות הטבע שבו.

ציין והצג את **הפנייה בהכרזת העצמאות** ( מבין הפניות לגורמים השונים) , שממשלת ישראל מממשת בפעולותיה בנוגע לים המלח. הסבר כיצד פנייה זו באה לידי ביטוי בקטע.

1. לבג"ץ הוגשה עתירה בדרישה למנות אזרח ערבי למועצת המנהלים של מוסד ממשלתי. העותרים טענו שמועצת המנהלים של מוסד זה כוללת כיום רק אזרחים יהודים. בג"ץ קיבל את העתירה ופסק שצריך לכלול גם ערבי במועצת המנהלים.

 ציין והצג את **הפנייה בהכרזת העצמאות** ( מבין הפניות לגורמים השונים) ,שבג"ץ

 התבסס בפסיקתו , הסבר כיצד היא באה לידי ביטוי בקטע.

1. ממשלת ישראל החליטה להקצות לרשויות הערביות בישראל מאות מיליוני שקלים במסגרת תכנית כלכלית חדשה. התקציבים יופנו לתכנון מוניציפאלי של אזורי תעשייה, להרחבת אפשרויות התעסוקה ולעידוד יזמות עסקית בענף התיירות. כסף יוקצה גם לשיפור תשתיות התחבורה ולהוספת קווי תחבורה ציבורית ליישובים אלה. כל אלו במטרה להגדיל ולהרחיב את היקף הפעילות הכלכלית של כלל תושבי המדינה

 ציין והצג את **החלק בהכרזת העצמאות** שתוכנו בא לידי ביטוי בהחלטת הממשלה. הסבר כיצד תוכנו של חלק זה בהכרזה בא לידי ביטוי בקטע.

**המרכיבים ההכרחיים לקיומה של מדינה ולאומיות**

1. בחצי האי גיברלטר הסמוך לספרד חיים כשלושים אלף תושבים. יש להם פרלמנט וממשלה משלהם, אך בריטניה אחראית להגנה על חצי האי, והיא מנהלת את מדיניות החוץ שלו.

לאחרונה פרץ סכסוך בין בריטניה לספרד על הדַיִג בקרבת חוף גיברלטר. בעקבות סכסוך זה השליכו תושבי גיברלטר, בהסכמת הבריטים, אל תוך הים לבֵנים גדולות. לטענת דייגים ספרדים, בכך נמנעה מספינות הדיג שלהם האפשרות להתקרב לאזור ולדוג דגים למחייתם, כפי שעשו הדייגים בעבר.

**ציין והצג תנאי אחד לקיום מדינה שלא מתקיים בגיברלטר. הסבר כיצד תנאי זה בא לידי ביטוי בקטע.**

1. מתחת לקרקעית הים, סמוך לאחד מחופי הארץ, התגלה מאגר גדול של גז טבעי. חברה אירופאית החלה בהכנות לקידוח כדי להפיק גז במקום. בתגובה הודיע משרד התשתיות, שהיות שהמאגר נמצא בתוך תחומי ישראל, הזכות לקדוח במקום ולהפיק גז מהמאגר תינתן לחברה ישראלית ולא לחברה מחו"ל.

**ציין והצג תנאי אחד לקיום מדינה שבא לידי ביטוי בהודעתו של משרד התשתיות. הסבר את תשובתך על פי הקטע.**

1. בסקוטלנד האוכלוסייה הסקוטית רשאית לנהל את חייה כמעט בלי התערבות מצד השלטונות הבריטיים. יש בה בית נבחרים נפרד ומערכות חוק, משפט וחינוך מיוחדות. ממשלת סקוטלנד מוסמכת להכריע בכל ענייני האזור, פרט לענייני חוץ וביטחון, שבהם היא כפופה לממשלת בריטניה.

 **ציין והצג את התנאי לקיום מדינה שאינו מתקיים במלואו בסקוטלנד. הסבר את**

 **תשובתך על פי הקטע.**

1. חוק האזרחות של מדינה מסוימת נקבע שהאזרחות תישלל מאזרח שעזב את המדינה לתקופה מסוימת, אך הוא יוכל לקבל אותה בחזרה בתנאי שיעבור בהצלחה מבחן בשפת המדינה, בהיסטוריה שלה ובתרבותה. אדם שעזב את המדינה כאשר היה תינוק, פנה לבית המשפט בטענה שתנאי זה מקפח אותו. לדבריו, הקיפוח נגרם לו מפני שהוא לא למד כראוי את שפת המדינה ואת תרבותה, לעומת מי שעזב בגיל מאוחר יותר ולמד נושאים אלו בבית הספר- לכן יש לבטל תנאי זה. בית המשפט פסק שמותר למדינה לקבוע תנאי זה, מכיוון שאדם שיודע את שפת המדינה ובקיא בתרבותה, יוכל להשתלב בחברה בקלות רבה יותר.

**ציין והצג את סוג הלאומיות שבא לידי ביטוי בחוק האזרחות של המדינה. הסבר את תשובתך על פי הקטע.**

1. בקנדה הוחלט להחליף את דגל המדינה לדגל שיבטא את הריבונות של המדינה . ואת האופי המיוחד שלה. בטקס שהונף בו הדגל החדש לראשונה בבית הנבחרים . הקנדי, דיבר יושב ראש בית הנבחרים על המשמעות הסמלית של הדגל. לדבריו, הדגל החדש מסמל את הזהות המשותפת של כל אזרחי קנדה, משום שהוא מייצג .את כל אזרחי המדינה, ללא הבדל מוצא, שפה או אמונה.

**ציין והצג את סוג הלאומיות שבאה לידי ביטוי בדברי היושב ראש. הסבר**

**את תשובתך על פי הקטע.**

**שאלות ידע בנושא הרעיון הלאומי :**

1. הסבר מאפיין אחד דומה ומאפיין אחד שונה בין לאומיות אתנית -תרבותית ללאומיות אזרחית.
2. הצג את **ההצדקה הדמוקרטית** לקיום של מדינת לאום.
3. הצג שתי הצדקותלקיום מדינת לאום**.**
4. הצג הבדל אחד בין לאומיות אתנית לביןקבוצה אתנית.

**מדינת ישראל מדינה יהודית**

1. הסבר מי זכאי לעלות לישראל ולהשתקע בה על פי **חוק השבות**.
2. הצג מהו מעמדה הרשמי של השפה העברית.
3. הצג את האחריות והמחויבות ההדדית של מדינת ישראל ושל העם היהודי בתפוצות.
4. הסבר כיצד **דגל המדינה** ( כסמל ) מבטא את היותה של מדינת ישראל מדינה יהודית.
5. הסבר כיצד שניים מהסמליים של מדינת ישראל מבטאים את היותה מדינה יהודית.
6. הסבר כיצד **המנון המדינה** מבטא את זהותה היהודית.
7. הסבר כיצד אחד מהחוקים האלה: **חוק יסודות המשפט** (המשפט העברי ) או **חוק חג המצות** מבטא את אופייה היהודי של מדינת ישראל.
8. הסבר כיצד שני החוקים : **"חוק שיפוט בתי דין רבניים "** ו "**חוק יום הזיכרון לשואה ולגבורה "** מבטאים את אופייה היהודי של מדינת ישראל.
9. הסבר כיצד **לוח השנה העברי** בא לידי ביטוי במרחב הציבורי בישראל.
10. הסבר את החשיבות של **"הסדר הסטאטוס קוו "** בישראל.
11. הצג את עיקרי התוכן של אחד מחוקי היסוד שלפניך: חוק יסוד: כבוד האדם וחירותו או חוק יסוד: ישראל — מדינת הלאום של העם היהודי ( חוק הלאום(.
12. שני גולשים שיתפו פוסט פוגעני שכתב אדם אחר נגד עיתון מקומי, ובתגובה על כך הגישו בעלי העיתון תביעה משפטית נגדם. השופטים קיבלו את התביעה ופסקו לטובת בעלי העיתון. בנימוק לפסק הדין כתבו השופטים שבחקיקה הקיימת אין מענה למקרים שבהם גולשים משתפים פוסטים פוגעניים שכתבו אנשים אחרים, ולכן הם התבססו בפסיקתם על מקורות יהודיים העוסקים באחריותו של מי שמשתף דברים שאמרו או כתבו אחרים.

 ציין והצג את **החוק** שאפשר לבית המשפט להתבסס בפסיקתו על מקורות יהודיים. הסבר כיצד חוק זה בא לידי ביטוי בקטע.

1. שחקני כדורגל יהודים פנו להתאחדות לכדורגל בטענה שהם נאלצים לשחק כדורגל בשבת, וזאת בניגוד לחוק. לטענתם, כדי להיות שחקני כדורגל מקצועיים ולהתפרנס מעיסוק זה עליהם להשתתף במשחקים הנערכים בשבת, וכך נמנעת מהם הזכות שלא לעבוד ביום זה. ההתאחדות לכדורגל סירבה להיענות לבקשתם. השחקנים עתרו לבג"ץ בבקשה שיורה לאכוף את החוק. השופטים קיבלו את העתירה וקבעו כי אין לערוך משחקי כדורגל מקצועיים בשבת, אלא אם כן יחתום השר הממונה על העניין על היתר שיסדיר את המעמד החוקי של המשחקים.

 ציין והצג את **החוק** שעליו התבססו השחקנים בפנייתם להתאחדות לכדורגל. הסבר כיצד חוק זה בא לידי ביטוי בקטע.

1. שׂרת התחבורה הכריזה על תוכנית להפעיל תחבורה ציבורית בשבת בכל רחבי הארץ. לדבריה תוכנית זו חשובה משום שהיא תאפשר גם לאנשים שאין ברשותם רכב פרטי להגיע למקומות מרוחקים ממקום מגוריהם בימי שבת וחג ולא רק בימי חוֹ ל, ובכך הם יוכלו לממש את זכויות היסוד שלהם. בתגובה על כך התראיינה חברת כנסת לשעבר בתוכנית רדיו, ובה הביעה את הסתייגותה מן התוכנית להפעיל תחבורה ציבורית בשבת ובחג. היא טענה שאומנם היא מבינה את הצורך בכך, אבל יישום התוכנית עלול לאלץ נהגים יהודים לעבוד בימי שבת וחג שלא כחוק ובניגוד לרצונם.

ציין והצג את ה**חוק** שאליו מתייחסת חברת הכנסת לשעבר בטענתה. ַהסבר כיצד חוק זה בא לידי ביטוי בקטע.

1. במדינת ישראל יש עשרות מקומות קדושים לבני דתות שונות. אף על פי שמקומות אלה הם ציבוריים, רובם אינם מונגשים לאנשים עם מוגבלות. כך למשל כאשר אנשים המתקשים בהליכה מבקשים לבקר במקומות הקדושים, הם נאלצים לטפס במדרגות רבות. הטיפוס קשה להם ואף מסכן אותם, והם נאלצים לבקש עזרה. רבים התלוננו על המצב וטענו שהם מרגישים עוגמת נפש והשפלה. היעדר ההנגשה פוגע בזכויות שעוגנו באחד מחוקי היסוד. ארגון "בצלמו", שהקימו אזרחים כדי להגן על זכויות אדם ולהיאבק באפליה בחברה הישראלית, פנה אל שר הדתות, האחראי למקומות הקדושים, ודרש שיפעל בהקדם להנגשה של מקומות אלה לטובת כלל אזרחי ישראל

ציין והצג את **חוק היסוד** שעליו מתבססים המתלוננים על חוסר ההנגשה של המקומות הקדושים לאנשים עם מוגבלות. ַהסבר כיצד חוק יסוד זה בא לידי ביטוי בקטע.

1. תיירת שאינה יהודייה הגיעה לביקור משפחתי בישראל בשנה האחרונה והגישה למשרד הפנים בקשה לקבל מעמד של עולה חדשה. הסיבה לבקשתה זו היא שבעלה, שנפטר, היה זכאי למעמד עולה חדש משום שאביו היה יהודי. לטענתה, עקב כך גם היא רשאית לקבל מעמד זה. משרד הפנים סירב לבקשתה, והתיירת עתרה לבג"ץ. בג"ץ דן בעתירה בהרכב של שלושה שופטים. בעקבות הדיון פסקו השופטים על מתן צו המורה למשרד הפנים להעניק לתיירת מעמד של עולה חדשה

ציין והצג את **החוק** שעליו התבססה התיירת בבקשתה לקבל מעמד של עולה חדשה. הסבר כיצד חוק זה בא לידי ביטוי בקטע.

**עמדות ("חלומות") שונות לגבי אופיה הרצוי של מדינת ישראל :**

1. באסיפת ועד ההורים באחד מבתי הספר בדרום הארץ דנו המשתתפים בתוכנית הטיולים השנתיים של התלמידים. הנהלת בית הספר הסבירה שאחת ממטרות התוכנית היא להכיר לתלמידים את תרבותם ומורשתם היהודית, וזאת באמצעות בחירת אתרי ביקור מתאימים. ההורים ביקשו מההנהלה לוודא שהסיורים ישלבו גם היבטים דמוקרטיים ויציגו לתלמידים דרכים מגוונות לביטוי תרבותם. ההנהלה הציעה להורים לקחת חלק פעיל בבחירת המסלולים ובהדרכתם, על מנת שתרבותם תוכל לבוא לידי ביטוי בתוכנית.

ציין והצג את **העמדה ("החלום") בנושא זהותה הדתית-תרבותית הרצויה של המדינה** אותה הביעו ההורים.
הסבר כיצד עמדה זו באה לידי ביטוי בקטע.

1. בעיר מסוימת בישראל החליט ראש העיר לערוך בליל שבת מסיבת רחוב גדולה בטיילת שבמרכז העיר. העירייה קראה לבעלי הדוכנים שבטיילת לפתוח את עסקיהם בשבת כדי לעודד את התיירות, והתושבים הוזמנו לבוא ולחגוג באירוע. קבוצה של תושבים פרסמה בפייסבוק רשומה )פוסט( ובה הם תמכו בהחלטת ראש העיר. לטענתם, מדינת ישראל היא מדינה דמוקרטית ולכן עליה לאפשר לכל אדם לממש את חירותו ללא מגבלה של חקיקה או פסיקה דתית.

 ציין והצג את אחת העמדות ("החלומות") בנוגע ל **זהות הדתית-תרבותית** הרצויה של מדינת ישראל, שבאה לידי ביטוי ברשומה )בפוסט( שפרסמו התושבים בפייסבוק

1. בעת האחרונה הוגשה לבית המשפט עתירה נגד הנהלות בתיה"ח האוסרות על המבקרים להכניס לבתיה"ח אוכל שאינו כשר לפסח במהלך ימי החג. בתשובה לעתירה הסביר דובר אחד מבתיה"ח האלה, כי הכנסת חמץ לביה"ח עלולה ליצור בעיה הלכתית חמורה. הוא הוסיף כי הנהלת ביה"ח מבינה שאיסור זה פוגע בזכויותיהם של מקצת מן המאושפזים ומצטערת על כך, אך ביקש להזכיר שמדינת ישראל היא דמוקרטית וגם יהודית, ומכיוון שבית החולים הוא מוסד ציבורי, ראוי לשמור בו על ההלכה היהודית שעל פיה אסור לאכול חמץ בפסח.

 ציין והצג את העמדה(החלום) הרצויה בעיניו של דובר ביה"ח, בנוגע **לזהות הדתית –תרבותית** של מדינת ישראל. הסבר כיצד עמדה זו באה לידי ביטוי בקטע.

1. לאור מחסור ברופאים בעלי התמחויות בישראל, פתחה המדינה ביוזמה שמטרתה לעודד עליה של רופאים יהודים מן התפוצות. במסגרת יוזמה זו, מציעה המדינה סל קליטה מורחב לרופאים יהודים שיעלו לארץ במהלך לימודיהם, וכן סיוע בהכשרה מקצועית, בהשמה בעבודה ואף בשכר. במקביל לעולים היהודים, גם רופאים שהם תושבים חוזרים ואינם בהכרח יהודים יכולים להנות מהטבות דומות, אם יבחרו להעתיק את מרכז חייהם לישראל. לדברי יוזמי התוכנית, היא מבטאת בצורה הטובה ביותר את הקשרים האמיצים והדו-כיווניים בין המדינה ליהודי התפוצות ולאזרחיה בחו"ל.

 ציין והצג את **העמדה ("החלום") בנושא זהותה הלאומית הרצויה של המדינה** שבאה לידי ביטוי בתוכנית המתוארת. הסבר כיצד עמדה זו באה לידי ביטוי בקטע.

1. על שולחנו של רשם המפלגות הונחה בקשה לרישום מפלגה חדשה. כפי שנדרש, הבקשה כללה סעיף המפרט את מטרותיה של המפלגה, בו נכתב, בין היתר: "המפלגה דוגלת בעידוד וטיפוח יצירה של זהות ישראלית חדשה, רעננה ונטולת משקעים מן העבר, זהות בה אין כל משמעות ללאום אליו נולד כל אדם". רשם המפלגות בחן את הבקשה ולבסוף דחה אותה וסרב לרשום את המפלגה.

 ציין והצג את **העמדה ("החלום") בנושא זהותה הלאומית הרצויה של המדינה** המשתקפת בסעיף המטרות של המפלגה הסבר כיצד עמדה זו באה לידי ביטוי בקטע.

1. במדינת ישראל לכל עדה דתית יש בתי דין משלה, המתנהלים על פי דיני הדת הייחודית לה. לאחרונה החליט משרד המשפטים לפתוח בית דין שרעי )בית דין המתנהל על פי ההלכה המוסלמית( ביישוב סכנין בצפון הארץ, כדי שגם תושבים מוסלמים מהצפון ייהנו משירותי בתי הדין הדתיים באזור מגוריהם, כמו שאר אזרחי המדינה. בטקס חנוכת בית הדין אמר דובר משרד המשפטים כי הקמת בית הדין בסכנין מבטאת את המחויבות של מדינת ישראל היהודית לשרת בממלכתיות ובשוויוניות את כל אזרחי המדינה על פי צורכיהם הדתיים.

ציין והצג את אחת העמדות ("חלומות") בנוגע **לזהות הלאומית הרצויה של מדינת ישראל**, שבאה לידי ביטוי בדברי דובר משרד המשפטים. הסבר כיצד עמדה זו באה לידי ביטוי בקטע.

1. כדי להתמודד עם המחסור בדיור ברחבי הארץ, ממשלת ישראל מקדמת תוכניות לבנייה נרחבת של דירות ומוסדות ציבור במגוון יישובים ובהם יישובים ערביים. בביקור שערך אחד משרי הממשלה ביישוב ערבי בצפון הארץ הוא אמר כי ישראל היא אומנם מדינה יהודית, אך היא מחויבת למתן שוויון זכויות לחברה הערבית. לכן משרדו מקדם בינוי ביישובים הערביים באותה המידה שהוא מקדם בינוי ביישובים אחרים. לדבריו, תוכניות הבינוי שמשרדו מוציא לפועל הן בשורה חשובה לאזרחי המדינה – יהודים וערבים כאחד

 ציין והצג את העמדה (החלום)בעניין **הזהות ה לאומית של מדינת ישראל** שבאה לידי ביטוי בדברי השר. הסבר כיצד עמדה זו באה לידי ביטוי בקטע.

**עקרונות הדמוקרטיה:**

1.בעקבות עתירה שהוגשה לבית המשפט, פורסמו נתונים מפורטים אודות הוצאות בית ראש הממשלה ובית הנשיא. מבחינת הנתונים התברר כי הוצאות האחזקה של שני המעונות עלו בצורה ניכרת בשנים האחרונות, וזאת בתקופה של קיצוצים במשק. העותרים הסבירו כי החלטת השופטים מאפשרת לציבור לפקח על הוצאות כספים של הממשל ומחייבת את הנבחרים לספק לבוחרים דין וחשבון על מעשיהם.

**ציין והצג את העיקרון הדמוקרטי אותו מחזקת החלטת בית המשפט, לפי דברי העותרים. הסבר כיצד עקרון זה בא לידי ביטוי בטקסט.**

2. לאחרונה החליטה ממשלת ישראל להפחית את הוצאות הממשלה בניסיון להתמודד עם המשבר הכלכלי בארץ. במסגרת התוכנית הוחלט בין היתר לקצץ בתקציבי הרווחה ולצמצם את קצבאות הביטוח הלאומי לנכים, לאימהות חד הוריות, למובטלים ולנזקקים אחרים. התוכנית הובאה לאישור בפני וועדת הכספים של הכנסת ושם נמתחה עליה ביקורת קשה על ידי חברי כנסת רבים. שר האוצר טען כי מקבלי הקצבאות חייבים לפרנס את עצמם

 ציין והצג את העיקרון הדמוקרטי שבשמו פעלה וועדת הכספים של הכנסת, הסבר את תשובתך על סמך הקטע.

3. בארצות הברית נשיא המדינה ממנה את השופטים בבית המשפט העליון. לאחרונה התעורר דיון ציבורי אם לשנות את שיטת המינוי. התומכים בשיטה אמרו שהנשיא נבחר על ידי ציבור האזרחים וכאשר הוא ממנה בעלי תפקידים הוא מבטא את העמדה של הבוחרים בעניין. לדבריהם, כך הוא ממש את אחד מעקרונות הדמוקרטיה

 ציין והצג את **העיקרון הדמוקרטי** שעליו מתבססת העמדה של התומכים בשיטה הקיימת. הסבר כיצד עמדה זו באה לידי ביטוי בקטע.

4. באחת המדינות פרסמה רשות הדואר חוברת הנחיות בנושא הנפקת בולים חדשים. בחוברת נאמר כי רצוי שהאיורים על גבי הבולים החדשים יהיו מגוונים ויתבססו על נושאים המייחדים קבוצות שונות באוכלוסייה, כגון תלבושות עממיות, טקסים ומאכלים אופייניים לקבוצות שונות.

 ציין והצג עיקרון דמוקרטי שבא לידי ביטוי בהנחיות רשות הדואר לבחירת האיורים. הסבר כיצד עקרון דמוקרטי זה בא לידי ביטוי בקטע.

5.העירייה הוציאה צו לניתוק תשתיות חשמל, מים ותקשורת לאחד הבניינים בעיר בו מתגוררים דיירים בשכירות. לטענת העירייה, החברה ששיכנה את הדיירים עברה על הוראות הדין כשהסבה את הבניין ממשרדים למגורים ללא היתר. נציגי החברה המשכנת הסבירו כי הם מנסים לקבל את כל ההיתרים הדרושים על מנת לבטל את הצו.

 **ציין והצג את העיקרון הדמוקרטי בשמו פעלה העירייה.הסבר את תשובתך בהתבסס על האירוע**.

6. "פרס ישראל" מוענק מדי שנה לאדם שפועלו והישגיו תורמים לטיפוח הערכים היהודיים ומעניקים השראה לדורות הבאים. בשנת 2021 קיבל את הפרס במאי הקולנוע המפורסם סטיבן ספילברג. מעניקי הפרס אמרו שספילברג קיבל את הפרס על עמדתו הברורה נגד אנטישמיות וצורות אחרות של גזענות ואלימות ועל מחויבותו לעשייה למען החברה ולמען קבלת כל אדם באשר הוא אדם. ועדת הפרס הודיעה שהיא מוקיר ה את מסירותו של ספילברג להנצחת השואה ואת פעילותו הרבה לשבירת מעגלי השנאה בעולם כולו.

 ציין והצג את העיקרון הדמוקרטי הבא לידי ביטוי בקטע. הסבר את תשובתך.

7.תלמיד יצא לחופשה בחו"ל עם משפחתו במהלך שנת הלימודים, בלי לקבל אישור ממנהל בית הספר. כאשר חזר לארץ, הודיע לו המנהל כי הוא מושעה מהלימודים בגלל מעשהו. התלמיד התלונן במשרד החינוך בטענה שההשעיה פוגעת בהשכלתו. בבדיקת התלונה התברר שמנהל בית הספר נהג כשורה, משום שתקנות משרד החינוך מתירות להעניש תלמיד בהשעיה מבית הספר.

 **ציין והצג את העיקרון הדמוקרטי שבשמו פעל מנהל בית הספר. הסבר תשובתך על פי הקטע.**

8.בבריטניה הוקם בית ספר ייחודי, שתכנית הלימודים בו מדגישה את החינוך החברתי יותר מהישגים בלימודים, משרד החינוך הבריטי הוציא צו סגירה לבית הספר, בטענה שתכנית הלימודים בו חורגת מתכנית הלימודים האחידה הנהוגה במדינה. הנהלת בית הספר פנתה לבית המשפט בבקשה לבטל את הצו. השופט נענה לבקשתה והתיר את המשך פעילותו של בית הספר

ציין והצג את העיקרון הדמוקרטי שעליו התבסס השופט בפסיקתו. הסבר את תשובתך.

9.במגרשי כדורגל נפוצה התופעה שבה אוהדים קוראים קריאות פוגעניות כלפי שחקנים . ההתאחדות לכדורגל החליטה לגבש תכנית למיגור )לחיסול( התופעה. בתכנית שגיבשה ההתאחדות מוצעות דרכי פעולה שונות: מפגשים בין אוהדים לשחקנים מקבוצות יריבות, קריאה מפורשת להימנע מגידופים במגרשי הכדורגל וביציעים, ופנייה למוסדות חינוך בבקשה להקצות שעות לימוד בנושא.

 ציין והצג את **העיקרון הדמוקרטי** שהנחה את ההתאחדות לכדורגל בגיבוש תכניתה. הסבר את תשובתך לפי הקטע.

10.לכנס של אגודה העוסקת במחקר היסטורי הוזמן חוקר שנוי במחלוקת. הזמנה זו עוררה כעס בקרב חברים רבים באגודה, והם קראו למארגני הכנס לבטל את הזמנת החוקר. בתגובה לקריאה זו הודיעו מארגני הכנס שאחת ממטרותיו היא לחשוף את חברי האגודה לדעות שונות. לכן אף על פי שהעמדות של החוקר חריגות ומנוגדות לדעות של מרבית חברי האגודה, הזמנתו לא תבוטל.

 **ציין והצג את העיקרון הדמוקרטי שבא לידי ביטוי בדברי מארגני הכנס. הסבר כיצד עיקרון זה בא לידי ביטוי בקטע.**

" .11כבאות והצלה לישראל" הוא ארגון רשמי של מדינת ישראל המספק שירותי כבאות, חילוץ והצלה, והוא פועל על פי תקני בטיחות בין־לאומיים בנוגע לביגוד, למסכות פנים ולאמצעי מיגון. לוחמי האש המועסקים בארגון מחויבים להשתמש בפריטי הלבוש ובאמצעים על פי ההנחיות. בשנה האחרונה הודיע נציב "כבאות והצלה לישראל" כי מעתה ייאסר על לוחמי האש לגדל זקן משום ששיער הזקן מפריע לאטימת מסכת הפנים, כפי שנדרש על פי ההנחיות. הודעה זו עוררה כעס רב והתנגדות בקרב כמה מלוחמי האש. הם טוענים כי האיסור על גידול זקן מונע מהם לקיים מסורת המקובלת ביהדות ובאסלאם

ציין והצג את העיקרון הדמוקרטי שעל פיו פעל ארגון "כבאות והצלה לישראל". הסבר כיצד עיקרון זה בא לידי ביטוי בקטע.

12.בעלי תפקידים מסוימים בשירות המדינה זכאים לרכב צמוד שישמש אותם לצורך מילוי תפקידם בלבד. ועדת משמעת דנה בעניינו של בעל תפקיד בשירות המדינה, שאפשר לאחיו לנהוג ברכב הממשלתי שניתן לו. הוועדה קבעה שבעל תפקיד זה פעל בניגוד לנהלים ולהוראות המחייבות, ולכן נרשמה נזיפה בתיקו האישי

 ציין והצג את **העיקרון הדמוקרטי** שבא לידי ביטוי בהחלטת הוועדה. הסבר כיצד עיקרון זה בא לידי ביטוי בקטע.

13.בסודן היה סכסוך ממושך בין תושבי צפון המדינה לתושבי דרום המדינה. כדי לסיים את הסכסוך הוחלט לערוך הצבעה שבה יחליטו תושבי הדרום אם הם רוצים להיפרד מהצפון, ולהקים מדינה משלהם. התקיימה הצבעה שבה הצביעו כתשעים אחוז מהמשתתפים בעד הפירוד.

ציין והצג **עיקרון דמוקרטי** שהתממש בתהליך שהתרחש בסודן. הסבר כיצד עיקרון זה בא לידי ביטוי בקטע.

.14משרד החינוך יזם תוכנית לאומית ששמה "ישראל עולה כיתה". במסגרת התוכנית הודיע המשרד על ביטול בחינות הבגרות לתלמידים בכיתות י' בכל רחבי הארץ. קבוצת תלמידים הלומדת בתוכנית מצוינות במתמטיקה עתרה לבית המשפט העליון נגד ההחלטה. לטענת התלמידים, החלטת המשרד פירושה שכל השנים שהשקיעו בתוכנית המצוינות ירדו לטמיון

ציין והצג את העיקרון הדמוקרטי שבשמו פעלו התלמידים. הסבר כיצד עיקרון זה בא לידי ביטוי בקטע

15.באתרי בנייה נעשה שימוש בכלים מכניים כבדים, בין השאר מצויים בהם מנופים המופעלים בידי מנופאים. על פי נוהלי הבטיחות בעבודה, שקבעה מדינת ישראל, מנופאי רשאי להפעיל מנוף רק אם הוסמך לכך וקיבל רישיון להפעלתו. בזמן האחרון, התפטרו מנופאים מוסמכים רבים מעבודתם. עקב התפטרותם נוצר מחסור חמור במנופאים באתרי בנייה, ולכן החלו להעסיק בתפקיד זה בניגוד לתקנות, אנשים שאינם מוסמכים לכך. המשרד הממשלתי הממונה על הבטיחות הודיע כי הוא מתכוון להגביר את הפיקוח ואת האכיפה באתרי בנייה נגד מי שמפעיל מנוף ללא הסמכה ורישיון. כמו כן יוטל על מנהלי אתר בנייה, שיימצאו בו מפעילי מנוף לא מוסמכים, קנסות גבוהים

ציין והצג את **העיקרון הדמוקרטי** שעל פיו אתרי בנייה צריכים לפעול. הסבר כיצד עיקרון זה בא לידי ביטוי בקטע

16."האסי" הוא כינוי לקטע של נחל עמל הזורם סמוך לבתי מגורים באחד הקיבוצים בצפון הארץ. בעת האחרונה התעוררה מחלוקת ציבורית בנוגע לגישה של מבקרים לקטע הנחל. שומרים מטעם הנהלת הקיבוץ עמדו בשער ומנעו ממבקרים ומתושבים של יישובים סמוכים להיכנס לקיבוץ כדי להגיע לקטע הנחל. הדבר עורר את כעסם של המבקרים. הם טענו כי השומרים שמונעים מהם את הגישה לנחל פוגעים באחת מזכויות היסוד שלהם. כדי לפתור מחלוקת זו, יזמו ראשי היישובים באזור פגישה עם הנהלת הקיבוץ. בעקבות הפגישה הם פרסמו הודעה שבה נאמר כי הצדדים החליטו לפעול בשיתוף מלא מתוך רצון לשמור על חיים בשכנות טובה וכי מעתה הקיבוץ יקצה למבקרים אזור מסוים, מרוחק מבתי המגורים. פתרון זה יאפשר למבקרים לבלות בנחל בלי להפריע לתושבי הקיבוץ.

 ציין והצג את **העיקרון הדמוקרטי** שבא לידי ביטוי בהודעה שפרסמו ראשי היישובים והנהלת הקיבוץ. הסבר כיצד עיקרון זה בא לידי ביטוי בקטע.

**מנגנוני פיקוח וביקורת (מוסדי ובלתי מוסדי)**

1. באחת ממדינות אירופה היה נהוג חינוך חינם לאזרחים. המדינה מימנה את כל הוצאות מערכת החינוך מגן הילדים ועד סיום הלימודים באוניברסיטה. לאחרונה הוחלט לקצץ את תקציב החינוך, ולדרוש מהסטודנטים שכר לימוד עבור הלימודים באוניברסיטאות ובמכללות. בתגובה להחלטה זו, השביתו ארגוני הסטודנטים את הלימודים במוסדות אלו, ויצאו להפגנות סוערות מול משרדי החינוך והאוצר.

**ציין והצג איזה סוג של מנגנון פיקוח וביקורת על השלטון הפעילו ארגוני הסטודנטים. הסבר את תשובתך על פי הקטע.**

2.ידיעת הציבור הובא דוח שפרסם מבקר המדינה בנוגע לאסון השרפה בכרמל בשנת 2010 , שבו נהרגו אנשים רבים ונשרפו שטחי יער גדולים.

המבקר מבהיר בדוח את עמדתו בנוגע לסוגי האחריות לאסון , ומדגיש את הסכנה שבהטלת האחריות לתוצאות האסון על דרגי הביצוע הנמוכים.

לדבריו , ההיערכות למניעת שרפות היא בסמכותה של הממשלה , ולכן היא נושאת באחריות כוללת למחדלים ולכישלונות שהובילו לאסון ולתוצאותיו.

דוח המבקר דן בליקויים שהיו בהיערכות למניעת שרפות בזמנן של ממשלות קודמות , אך קובע שבסופו של דבר האחריות לתוצאות חלה על הממשלה שכיהנה בזמן השרפה.

**ציין והצג את סוג מנגנון הפיקוח והביקורת שבא לידי ביטוי בדוח. הסבר כיצד סוג המנגנון הזה בא לידי ביטוי בקטע**

3.בשנים האחרונות ים המלח הולך ומתייבש, ותהליך זה גורם לסביבה נזקים נוספים. קבוצת פעילים למען השמירה על איכות הסביבה ארגנה תערוכה שבה מוצגות יצירות העוסקות בהתיישבות של אזורים המלח. הם טענו כי באמצעות התערוכה הם מוחים על כך שהממשלה אינה פועלת למניעת ההתייבשות של ים המלח, ועל הפגיעה של תהליך זה באיכות הסביבה.

 **ציין והצג את סוג מנגנון הפיקוח והביקורת שבא לידי ביטוי בקטע. הסבר את תשובתך על פי הקטע.**

4. בעיר במדינת אלסקה החליטה העירייה לפנות אזרחים חסרי בית המתגוררים במחנות על קרקע ציבורית , משום שהתברר כי השהייה במחנות האלה מסוכנות להם. העירייה החליטה לפנות אזרחים אלה למקלטים , שם היו מוגנים מפגעי טבע וממעשי אלימות כלפיהם.

באחד הפינויים הוחרמו חפציו של אזרח חסר בית שלא נכח בשעת הפינוי , והוא עתר לבית המשפט העליון במדינה . בעתירתו ביקש מבית המשפט שיורה להחזיר לו את חפציו בטענה שבין החפצים שהוחרמו יש מדליות שקיבל בעבור שירותו בצבא והן חשובות לו מאוד.בית המשפט קיבל את העתירה והוציא צו המחייב את העירייה להחזיר לו את חפציו.

**ציין והצג את סוג מנגנון הפיקוח והביקורת שאליו בחר האזרח חסר הבית לפנות. הסבר כיצד סוג מנגנון הפיקוח והביקורת הזה בא לידי ביטוי בקטע**

**עקרון שלטון העם:**

1.במדינה דמוקרטית מסוימת התחוללה מלחמה קשה וארוכה מאוד שעלתה לה בקורבנות רבים ושיבוש חיי היום-יום.  במהלך המלחמה היו צריכות להיערך הבחירות הכלליות לבית הנבחרים. שרים בממשלה הציעו לדחות את הבחירות עד לסיום המלחמה והחזרת השגרה לקדמותה. בית המשפט העליון פסל את הצעת השרים והבחירות נערכו במועדן.

 **ציין והצג את התנאי לקיום בחירות דמוקרטיות עליו הגן בית המשפט.  הסבר כיצד תנאי זה בא לידי ביטוי בקטע.**

1. בדיון שנערך באחת מוועדות הכנסת השתתפו נציגים של ארגוני הנכים בישראל. הם טענו שבבחירות האחרונות לכנסת אפשר היה להגיע למחצית מהקלפיות דרך מדרגות בלבד. לכן נכים המרותקים לכיסאות גלגלים לא יכלו להגיע לקלפיות אלה ולא הצביעו בבחירות. לטענתם, מצב זה פוגע באחד התנאים ההכרחיים לקיום בחירות דמוקרטיות.

**ציין והצג את התנאי לקיום בחירות דמוקרטיות שנפגע לטענת נציגי ארגוני הנכים. הסבר את תשובתך על פי הקטע.**

1. ביום הבחירות בישראל אדם עיוור או לקוי ראייה נאלץ להגיע לקלפי בליווי מלווה, וכשהוא נכנס אל מאחורי הפרגוד, עליו לומר למלווה שלו איזה פתק להכניס למעטפה.

לאחרונה פנו עיוורים לחברי כנסת בבקשה שיפעלו להוסיף על פתקי ההצבעה כיתוב בכתב ברייל )כתב שעיוורים יכולים לקרוא( , כדי שיוכלו לבחור ביחידות, בלי מלווה.

**ציין והצג את התנאי לבחירות שאינו מתממש כיום בנוגע לעיוורים ולקויי הראייה. הסבר כיצד תנאי זה בא לידי ביטוי בקטע.**

4.קבוצת צעירים הציעה שהמדינה תקים אתר אינטרנט שבו כל האזרחים יוכלו ליזום הצעות חוק ולהצביע עליהן. לדעתם, בדרך זו כל האזרחים יוכלו להשתתף באופן פעיל בניהול ענייני המדינה, בחקיקת חוקים, בקבלת החלטות ובפיקוח על מנגנוני הביצוע.

**ציין והצג את סוג המשטר הדמוקרטי ) דמוקרטיה ישירה / דמוקרטיה עקיפה( שקבוצת הצעירים מבקשת לחזק באמצעות ההצעה שלה.הסבר את תשובתך על פי הקטע.**

**עקרון שלטון החוק:**

1. מנהל כספים במוסד ממשלתי נחקר בחשד שלא נהג כראוי בתקציב שקיבל. המנהל טען שהוא לא לקח שקל אחד לכיסו. לדבריו, אמנם הוא קיבל תקציב מהמדינה בכדי לתת שירות מסוים לאזרחים, אך הוא החליט שהשירות הזה חשוב פחות משירות אחר שהוא רגיל לתת לאזרחים שבתחום אחריותו ולכן העביר את הכסף, ללא אישור, לטובת שירות אחר.

 ציין והצג את סוג העבריינות של המנהל. הסבר כיצד **סוג עבריינות** זה בא לידי ביטוי בדבריו.

1. ראש עיר נעצר בחשד כי עבר עבירות של מרמה והפרת אמונים. על פי החשד, ניצל ראש העיר את מעמדו כדי לקדם אינטרסים של איש עסקים בעיר. לטענת המשטרה, ציפה ראש העיר כי איש העסקים יתמוך בו בבחירות הקרובות

 ציין והצג את סוג העבריינות שבה נחשד ראש העיר. הסבר כיצד סוג עבריינות זה בא לידי ביטוי בקטע.

**שאלות ידע בנושא דמוקרטיה:**

1. הצג שתי סיבות להנהגת דמוקרטיה עקיפה ולא דמוקרטיה ישירה.
2. המשטר במדינה דמוקרטית מודרנית אינו יכול להתבסס על דמוקרטיה ישירה בלבד.

הסבר שתי סיבות לכך.

1. הסבר מדוע המימוש של עיקרון הגבלת השלטון הוא הכרחי לקיום של משטר דמוקרטי .
2. הצג שתי סיבות לכך שסובלנות היא עיקרון חשוב במשטר דמוקרטי.
3. שמירה על עקרון הסובלנות תורמת ליציבות של הדמוקרטיה. הסבר היגד זה
4. הצג שני נימוקים המצדיקים את קיומו של עיקרון הכרעת הרוב במשטר דמוקרטי.
5. הצג את עיקרון הפרדת הרשויות .
6. הצג שני נימוקים לכך שפלורליזם הוא עיקרון הכרחי במדינה דמוקרטית.
7. הצג את המושג **עבריינות שלטונית.**
8. הצג שני יתרונות ושני חסרונות **למשאל עם**.
9. הצג את שיטת הבחירות בישראל: שיטת **בחירות יחסית- רשימתית – ארצית**.
10. הצג מהי **תרבות פוליטית דמוקרטית**.
11. הצג שני מקרים בהם מפלגה לא יכולה להשתתף בבחירות לכנסת בישראל.
12. הצג את המושגים הבאים: תקנות לשעת חירום( חקיקת חירום ) ומעצר מנהלי
13. הצג מהי **פקודה בלתי חוקית בעליל**.
14. הצג נקודת דמיון ונקודת שוני בין פקודה בלתי חוקית ל פקודה בלתי חוקית בעליל.
15. הצג שני תנאים הכרחיים לקיום בחירות דמוקרטיות.
16. הצג נקודת דמיון ונקודת שוני בין עבריינות שלטונית אישית ל עבריינות שלטונית ציבורית

**גישה כלכלית- חברתית**:

1.לאחרונה נקלעו מפעלים רבים בצפון הארץ לקשיים כלכליים, וחלקם אף עומדים בפני סגירה, מה שיגרום לאלפי עובדים להישאר ללא עבודה. העובדים דורשים מהמדינה לעזור להם. בתגובה אמר שר האוצר, כי המדינה לא יכולה להתערב בכול פעם שעסק פרטי נקלע לקשיים, משום שזו תהיה פגיעה בשוק החופשי ובתחרות הכלכלית, שהיא טובה למדינה בסופו של דבר

ציין והצג את **הגישה החברתית-כלכלית** עליה מתבסס שר האוצר. הסבר את תשובתך על סמך הקטע

2.באחת ממדינות אירופה היה נהוג חינוך חינם לאזרחים. המדינה מימנה את כל הוצאות מערכת החינוך מגן הילדים ועד סיום הלימודים באוניברסיטה. לאחרונה הוחלט לקצץ את תקציב החינוך, ולדרוש מהסטודנטים שכר לימוד עבור הלימודים באוניברסיטאות ובמכללות. בתגובה להחלטה זו, השביתו ארגוני הסטודנטים את הלימודים במוסדות אלו, ויצאו להפגנות סוערות מול משרדי החינוך והאוצר.

 ציין והצג את **הגישה החברתית- כלכלית** שבאה לידי ביטוי במדיניות הממשלה לפני הקיצוץ בתקציב החינוך. הסבר את תשובתך על פי הקטע.

3.ממשלת ישראל חתמה על הסכם תעופה בי נלאומי חדש, שנועד לצמצם את מעורבות הממשלה בתחום התעופה, ולאפשר לחברות תעופה זרות להתמודד מול חברות התעופה הישראליות על מחירי הטיסות ועל יעדיהן. בעקבות הסכם זה תיתכן הוזלת מחירים של כרטיסי הטיסה, והגדלת מספר התיירים המגיעים לישראל

 ציין והצג את **הגישה החברתית־ כלכלית** שבאה לידי ביטוי בהסכם שחתמה הממשלה. הסבר כיצד גישה זו באה לידי ביטוי בקטע.

4. אחת המפלגות הציגה תוכנית שמטרתה להתמודד עם המשבר הכלכלי שנוצר בישראל בעקבות מגפת הקורונה. תוכנית זו מבוססת על ההנחה שהכלכלה תתאושש אם כל פרט במדינה יוכל לממש את רצונו ואת כישוריו בתחום הכלכלי. לשם כך המפלגה מציעה בין השאר להקל את פתיחתם של עסקים חדשים על ידי שחרור כמה מן ההגבלות החלות כיום על פתיחת עסק חדש. כמו כן, מוצע להפחית הפחתה ניכרת את מס ההכנסה ומס החברות המוטלים על עסקים

 ציין והצג את **הגישה הכלכלית-חברתית** שבאה לידי ביטוי בתוכנית שהציעה המפלגה. הסבר כיצד גישה זו באה לידי ביטוי בקטע

5.משרד האוצר ומשרד החקלאות גיבשו תוכנית כלכלית בנוגע לייבוא תוצרת חקלאית של פירות וירקות. על פי התוכנית, יופחתו המיסים הנגבים כיום על פירות וירקות המיובאים ממדינות אחרות לישראל. תוכנית זו תתרום להגדלת ההיצע של פירות וירקות בישראל, ועל כן היא תתרום להגברת התחרות.

ציין והצג את **הגישה הכלכלית־ חברתית** שעליה מתבססת התוכנית של משרד האוצר ומשרד החקלאות. ַהסבירו כיצד גישה כלכלית־ חברתית זו באה לידי ביטוי בקטע.

**זכויות אדם ואזרח:**

**זכויות טבעיות:**

1..החוק בישראל קובע שליד מבני ציבור יש לשמור מקומות חנייה למכוניות של נכים. כמו כן במקומות שבהם אין חניה פנויה , נכים רשאים לחנות במקומות שבהם לנהגים אחרים אסור לחנות . חוק זה מבטא הכרה של המדינה בקושי של הנכים להגיע למקומות ציבוריים , הוא מאפשר לנכים כמו יתר האוכלוסייה,בלי שהנכות תפריע להם.

**ציין והצג את הזכות שהמדינה מבקשת לממש באמצעות החוק. הסבר את תשובתך על פי הקטע**

2.רופא נתבע שהטיפול שהעניק לאדם מסוים פגע בבריאותו במקום לרפא אותו. במהלך המשפט ביקש הרופא להביא עדים שקיבלו ממנו בעבר אותו הטיפול , כדי שיעידו שהטיפול בהם הצליח.

העדים שזומנו ביקשו שהקהל לא יהיה נוכח באולם בית המשפט בזמן שהם יעידו , אך השופט דחה את הבקשה.

**ציין והצג את הזכות שבשמה דחה השופט את בקשת העדים. הסבר כיצד זכות זו באה לידי ביטוי בקטע**

3.חצי האי גיברלטר סמוכה לספרד אך נשלטת על ידי בריטניה. לאחרונה פרץ סכסוך בין בריטניה לספרד על הדיג בקרבת חוף גיברלטר. בעקבות סכסוך זה השליכו תושבי גיברלטר, בהסכמת הבריטים , אל תוך הים לבנים גדולות . לטענת דייגים ספרדים בכך נמנעה מהם האפשרות להתקרב לאזור ולדוג דגים למחייתם , כפי שעשו הדייגים בעבר.

**ציין והצג זכות של הדייגים הספרדים שנפגעה לטענתם, הסבר כיצד זכות זו באה לידי ביטוי בקטע.**

4.ראש עיר הגיש תביעה משפטית נגד אחת מתוכניות הבידור המשודרות בטלוויזיה. לטענתו במשך מספר תוכניות סיפרו עליו בדיחות מעליבות.

מגישי התוכנית טענו להגנתם שהתוכנית היא תוכנית בידור העוסקת בביקורת חברתית (סאטירה), ואין להגביל את התכנים בהם היא עוסקת.

 **ציין והצג על איזו זכות ביקשו להגן מגישי התוכנית. הסבר כיצד זכות זו באה לידי ביטוי בקטע.**

5.עיריית חיפה החליטה לערוך תחרות של סרטים שעוסקים באיכות הסביבה. במסגרת תחרות זו היא תעניק לתלמידים פרס על הפקת הסרט הטוב ביותר בנושא זה. השם שנבחר לתחרות היה"האוסקר הירוק".

לאקדמיה האמריקנית לקולנוע נודע עניין זה, והיא פנתה לעיריית חיפה בדרישה שלא להשתמש בשם "אוסקר", בטענה ששם זה הוא סימן רשום וסמל מסחרי שלה. העירייה קיבלה את הדרישה והחליטה לשנות את שם התחרות.

**ציין והצג את הזכות שעליה ביקשה להגן האקדמיה האמריקנית לקולנוע. הסבר כיצד זכות זו באה לידי ביטוי בקטע.**

6.קבוצות של בני נוער מתנועות נוער המייצגות השקפות שונות המעוניינות לקדם מטרות חברתיות, תרבותיות ודתיות משלהן , לא מצאו מקום מתאים לפעילויות בשעות הפנאי במהלך השבוע ובסופו. לכן פנו בני הנוער לעירייה וביקשו ממנה סיוע בהקצאת מגרש מתאים לפעילותיהם בעיר. בעזרת תקציב מהעירייה ותרומות שגייסו ממקורות נוספים העירייה הקימה למענם מתחם, במגרש שהיה מיועד לשימוש ציבורי.

דיירים המתגוררים בסמוך עתרו לבית המשפט בדרישה לסגור את המתחם. לטענתם , כשרכשו את דירותיהם הם פנו לעירייה לבדיקת התכנון העתידי של האזור ,ולא נמסר להם שיש כוונה להקים מתחם כזה בשכונתם. לדבריהם אילו ידעו לא היו רוכשים את הדירות , מכיוון שהפעילות במקום גורמת רעש חזק, ובעקבות זאת נפגע הערך של דירותיהם. בית המשפט דחה את העתירה.

**ציין והצג זכות של הדיירים שנפגעה לטענתם. הסבר את תשובתך על פי הקטע.**

7.באחד המחוזות בקנדה הועלתה הצעה לחקיקה של פיה ייאסר על אזרחים עובדי המגזר הציבורי במחוז , כגון עובדים באתרי הממשל ובבתי הספר , לחבוש כיפה או להתכסות ברעלה, וכן ייאסר עליהם לענוד מגן דוד או צלב.

**ציין והצג זכות שעלולה להיפגע ,לטענת המתנגדים להצעה, הסבר כיצד זכות זו באה לידי ביטוי בקטע.**

8. .באחת ממדינות אירופה נחקק חוק חדש , המדינה תפקח על העברת כספי תרומות לארגונים לא ממשלתיים הפועלים בתחומים , כמו תרבות , רווחה וחינוך. על פי חוק זה , הארגונים חייבים להגיש לממשלה את שמות התורמים וכן נתונים על גובה התרומות ויעדיהן. לטענת המדינה , פיקוח זה נחוץ מכיוון שחלק מכספי התרומות , שמעוברים לארגונים שונים מגיע לקבוצות טרור שמטרתן לפגוע באוכלוסייה במדינה. נציגי הארגונים יצאו במחאה נגד החוק החדש . הם טענו שתורמים רבים רוצים להישאר בעילום שם והעברת המידע של שמותיהם ועל גובה תרומותיהם לידי המדינה עשויה לגרום להדלפה של מידע זה לתקשורת.

**א. ציין והצג על איזו זכות המדינה רוצה להגן באמצעות החוק החדש . הסבר את תשובתך על פי הקטע.**

**ב. ציין והצג איזו זכות של התורמים עלולה להיפגע בגלל חוק זה, לטענת הארגונים . הסבר את תשובתך על פי הקטע.**

**9.** במפרץ חיפה יש מפעלי תעשייה רבים הגורמים לזיהום של האוויר והמים. תושבים המתגוררים באזור מתלוננים כבר זמן רב על מפגעי ריח בלתי נסבלים ועל זיהום המים. לדבריהם, כל אלה גורמים לתחלואה רבה. כמו כן התושבים מזהירים כי בכמה מן המפעלים יש מכלי דלק ענקיים שעלולים להתפוצץ במקרה של תקלה, ובכך לסכן את תושבי האזור. בעקבות תלונות אלה, נערך דיון באחת מוועדות הכנסת. לדיון הוזמנה השרה העומדת בראש המשרד להגנת הסביבה, שמופקד בין השאר על פיקוח ואכיפה בתחום איכות האוויר ובתחום החומרים המסוכנים. השרה נתבקשה להסביר כיצד מתכוונים במשרדה לפתור את הבעיה. השרה השיבה כי היא מוטרדת מכמויות החומרים המסוכנים באזור המפרץ, וכדי למנוע אסון העלול להתרחש היא תפעל לגיבוש תוכנית לפינוי המפעלים ממפרץ חיפה. היא מקווה כי בתוך עשר שנים ייסגרו המפעלים במקום זה.

ציין והצג את **הזכות** של תושבי מפרץ חיפה שנפגעת לטענתם. הסבר כיצד זכות זו נפגעת על פי הקטע.

**הזכות לשוויון:**

1. בכנסת הועלתה הצעה לתת הנחה לאוכלוסייה מסוימת עבור צריכה ביתית של המים. לפי הצעה זו מי שזכאי לקבל קצבה מהביטוח הלאומי ישלם תעריף מוזל עבור צריכת מים ולא תעריף רגיל שמשלמת כלל האוכלוסייה וזאת כדי לצמצם את ההוצאות הכספיות שלו .

**ציין והצג את המדיניות שתתממש אם הצעה זו תתקבל הסבר כיצד מדיניות זו באה לידי ביטוי בקטע.**

1. ראש עיר מסוים החליט להעביר תקציב מיוחד בשנתיים הבאות לבית הספר שאיכות ההוראה בהם נמוכה. בכך הוא ביקש לעזור להם להשוות את רמת ההוראה בהם לזו שבבתי הספר האחרים

הורים רבים ביקשו לדעת אילו בתי ספר יקבלו תקציב המיוחד. הם טענו שברצונם לעקוב אחרי הפעילות של בתי הספר האלה ולהבטיח שהתקציב המיוחד אכן יסייע לשיפור איכות ההוראה של ילדיהם . בתשובה לבקשתם ענה דובר העירייה שפרסום השמות של בתי הספר ייצור להם תדמית שלילית, ולכן העירייה תימנע מכך.

**ציין והצג את המדיניות שבאה לידי ביטוי בהחלטה של ראש העיר. הסבר כיצד מדיניות זו באה לידי ביטוי בקטע.**

3.מועצה אזורית פרסמה מכרז למסירת חלקות קרקע לבנייה בישוב קהילתי שבתחומה. ביישוב זה כל התושבים צמחונים, משום שהם מתנגדים לכל פגיעה בבעלי חיים. אחד התנאים במכרז קובע כי רק אלה שיצהירו כי אינם אוכלים בשר, יוכלו לקבל חלקת קרקע. גורמים שונים פנו אל ראש המועצה וטענו כי תנאי זה פוגע בעקרון השוויון.

בתשובתו ענה ראש המועצה כי ביישוב מתגוררים אך ורק צמחוניים, והתנאי נועד לשמור על אופיו הייחודי של היישוב.

**ציין והצג את המדיניות שבאה לידי ביטוי בתשובתו של ראש המועצה. הסבר את**

**תשובתך על פי הקטע.**

4.על פי חוק שנקבע בכנסת, סטודנט שיציג לפני המוסד להשכלה גבוהה שבו הוא לומד אישור רשמי שיש לו לקות למידה יהיה זכאי להתאמות מיוחדות בלימודים. בהתאמות אלה יהיו לדוגמה: חונך מסייע, הקלטת הרצאות, אפשרות להיבחן בעל פה ועוד. כמו כן, כל מוסד להשכלה גבוהה יחויב להקים מרכז תמיכה כדי לסייע לסטודנטים לקויי למידה בלימודיהם. סטודנטים שאין להם לקויות למידה לא יהיו זכאים להתאמות אלה.

ציין והצג את **המדיניות** שבאה לידי ביטוי בחוק שנקבע בכנסת. הסבר כיצד מדיניות זו באה לידי ביטוי בקטע.

**סוג זכות:**

1.במרץ 2014 התקבל חוק בכנסת להעלאת אחזו החסימה מ-2% ל 3.25. בתגובה לחוק אמר אחד מחברי הכנסת: "ההשלכות של העלאת אחוז החסימה על הציבור הערבי והשתתפותו בפוליטיקה הישראלית יהיו דרמטיות. מדובר כאן בשינוי מהותי בפוליטיקה הישראלית ".
בתגובה לחוק החדש ולקראת הבחירות הקרובות בינואר 2015 התכנסו המפלגות הערביות השונות לישיבה שבמהלכה דנו על איחוד הסיעות הערביות לרשימה אחת עם מצע משותף בבחירות לכנסת ה-20. למרות חילוקי דעות מסוימים, ההחלטה התקבלה בהצבעה ותמכו בה מרבית המשתתפים.

ציין והצג איזו סוג זכויות נפגע לטענת חבר הכנסת בעקבות קבלת החוק להעלאת
אחוז החסימה. הסבר כיצד סוג זכויות זה בא לידי ביטוי בקטע.

2.ביום הבחירות עוסקים אלפי אנשים מטעם המדינה בארגון הבחירות כדי להבטיח את התנהלותן התקינה, רבים מהם עושים זאת הרחק מן המקום שבו הם אמורים להצביע, לכן קשה להם לממש את זכותם. כדי לאפשר להם להצביע, הוגשה לכנסת הצעת חוק שעל פיה מי שממלא תפקיד מטעם המדינה בארגון הבחירות יכול להצביע שבוע לפני המועד הרשמי שלהן

 ציין והצג את **סוג הזכויות** שהצעת החוק נועדה לממש. הסבר כיצד סוג הזכויות הזה בא לידי ביטוי בקטע.

3.מועצת עירייה מסוימת אישרה תקציב לבניית מתקני ספורט בעיר . כעבור שנה נחקר ראש העירייה על ידי המשטרה בחשד שהעביר כסף מתקציב זה שלא כדין לעמותה שבראשה עמד. בחקירתו במשטרה הדגיש ראש העירייה שלא לקח את הכסף לעצמו אלא העביר אותו לעמותה זו, שמטרתה לסייע לקשישים ולחלק מזון ובגדים לנזקקים. לדבריו , הוא עשה זאת כדי שהעמותה תוכל להמשיך לפעול לרווחת הקשישים והנזקקים.

**ציין והצג את סוג הזכות שהעמותה מקדמת , לטענת ראש העירייה. הסבר את תשובתך על פי הקטע.**

4.משרד האוצר ומשרד השיכון יזמו תכנית בשם "מחיר למשתכן".

על פי התוכנית, אשר נועדה להקל על משפחות צעירות לקנות דירה חדשה ראשונה.

אנשים שיעמדו בקריטריונים שמשרדי הממשלה קבעו יהיו זכאים לרכוש דירה חדשה מקבלן בהנחה של 200,000 ש"ח לפחות בהשוואה למחיר השוק באותו האזור.

כדי לעודד אנשים לרכוש דירות בפריפריה (אזורים המרוחקים מהמרכז) המדינה אף תעניק הנחה נוספת על רכישת דירה באזורים אלו.

**ציין והצג איזה סוג זכויות בא לידי ביטוי בטקסט. הסבר את תשובתך על פי הקטע.**

5.בשנים האחרונות גדל מספר הנבחנים במבחני הנהיגה המעשיים בישראל, ולכן נוצר עומס גדול על בוחני הנהיגה , הבוחנים טענו שכעת הם צריכים לעבוד שעות רבות יותר מבעבר. לכן הם דרשו ממשרד התחבורה שמעסיק אותם להתאים את היקף המשרות שלהם לנסיבות שנוצרו, ובכך להקל את העומס עליהם. דרישותיהם לא נענו , והם פתחו בעיצומים ולא קיימו מבחנים.

ציין והצג את **סוג הזכות** שנפגע , לטענת בוחני הנהיגה. הסבר כיצד סוג זכויות זה בא לידי ביטוי בקטע.

6.בעת האחרונה הוחלט על הקמת מרכז עולמי למורשת הדרוזים. המרכז יוקם בישראל ויתוקצב מתקציב המדינה. במרכז זה יפעלו ספרייה ומוזאון ויוצגו בהם אוספים ופריטים היסטוריים, וכן תיערך בו פעילות להעמקת הידע על העדה הדרוזית ומורשתה

ציין והצג את **סוג הזכויות** שמתממש באמצעות הקמת מרכז עולמי למורשת הדרוזים בישראל. הסבר כיצד סוג זכויות זה בא לידי ביטוי בקטע.

**שאלות ידע בנושא זכויות אדם :**

1. הסבר מה ההבדל בין זכויות חברתיות לזכויות טבעיות .

2. הצג את המושג אפליה פסולה**.**

3. הצג את הזכות לחופש המצפון והמחשבה.

**המשטר במדינת ישראל**

**שאלות ידע:**

1. הצג את המעמד המשפטי של הכרזת העצמאות.
2. הצג מהי **פשרת הררי**.
3. הצג שני מאפיינים ייחודיים של **חוק יסוד.**
4. הצג את המושג **חקיקת משנה**

**הרשות המבצעת:**

1. המשרד להגנת הסביבה הוא משרד ממשלתי ומתפקידיו לקדם שמירה על הסביבה ועל בריאות הציבור. במסגרת פעולותיו גיבש המשרד תוכנית שמטרתה לצמצם את הזיהום הסביבתי שנגרם משימוש בכלי פלסטיק חד־פעמיים. כדי להביא להפחתה של ממש בשימוש בכלים חד־פעמיים, בתוכנית שגובשה נכללת העלאה ניכרת של מחירי המוצרים הללו

ציין והצג את **תפקיד הממשלה** שמתממש בפעולותיו של המשרד להגנת הסביבה. הסבר כיצד תפקיד זה בא לידי ביטוי בקטע.

1. בתקופה האחרונה מורגש ברשתות השיווק מחסור בחמאה. פרשנים לענייני כלכלה מסבירים שמשרד הכלכלה ומשרד החקלאות מעוניינים להגן על יצרני החמאה המקומיים מפני תחרות ולכן מגבילים את ייבוא החמאה ממדינות אחרות לישראל. קבוצה של אזרחים הקימה את ארגון "האינטרס שלנו". אחת המטרות של הארגון היא להיאבק למען ייבוא חופשי וזול של מוצרים כמו חמאה מחוץ לארץ. ראשי הארגון ביקשו מציבור צרכני החמאה שיצטרפו למאבקם, ויכתבו לשרים מכתבים ובהם ידרשו לתת מענה למחסור בחמאה.

 ציין והצג את **תפקיד הממשלה** שבא לידי ביטוי בדברי הפרשנים לענייני כלכלה. הסבר כיצד תפקיד זה בא לידי ביטוי בקטע

3.במהלך מבצע צבאי שהתנהל בשנה האחרונה התבטא באופן פומבי אחד מחברי הממשלה נגד מדיניות הממשלה במבצע. בתגובה לכך, פיטר ראש הממשלה את חבר הממשלה שיצא נגדו**.**

 **ציין והצג את סוג האחריות שאותה הפר חבר הממשלה בפעולתו הסבר תשובתך על פי הקטע.**

4.תושבים בדואים שביקשו להתחסן ולחסן את ילדיהם כנגד נגיף של מחלה מידבקת גילו שבמקומות מועטים בלבד ניתן לקבל חיסונים, ולא כל התושבים יכולים להגיע למקומות אלו. אחד מחברי הכנסת הגיש שאילתא בנושא לשר הבריאות ודרש ממנו לתת הסברים למצב בקרב האוכלוסייה הבדואית בדרום ולפרט את דרכי הפעולה וההתמודדות. השר השיב לשאילתא והסביר כי המשרד בראשותו נוקט בפעולות שונות לשיפור המצב, ביניהן הסברה ושליחת ניידות ליישובים השונים. השר הוסיף ואמר כי המצב נובע גם מכך שחלק מהאוכלוסייה הבדואית מתנגד לקבלת חיסונים.

**ציין והצג את סוג האחריות הבא לידי ביטוי בתשובת השר.הסבר כיצד סוג אחריות זה בא לידי ביטוי בקטע.**

5.ידיעת הציבור הובא דוח שפרסם מבקר המדינה בנוגע לאסון השרפה בכרמל בשנת 2010 , שבו נהרגו אנשים רבים ונשרפו שטחי יער גדולים.

המבקר מבהיר בדוח את עמדתו בנוגע לסוגי האחריות לאסון , ומדגיש את הסכנה שבהטלת האחריות לתוצאות האסון על דרגי הביצוע הנמוכים.

לדבריו , ההיערכות למניעת שרפות היא בסמכותה של הממשלה , ולכן היא נושאת באחריות כוללת למחדלים ולכישלונות שהובילו לאסון ולתוצאותיו.

דוח המבקר דן בליקויים שהיו בהיערכות למניעת שרפות בזמנן של ממשלות קודמות , אך קובע שבסופו של דבר האחריות לתוצאות חלה על הממשלה שכיהנה בזמן השרפה.

**ציין והצג את סוג האחריות של הממשלה שבה לידי ביטוי בדוח של מבקר המדינה.**

**הסבר כיצד סוג האחריות שציינת בא לידי ביטוי בקטע.**

**הרשות המחוקקת:**

1.ראשי ממשלה בישראל הציגו בשנים האחרונות את המדיניות החדשה של ממשלתם בנאומים שנָשׂאו מחוץ למשכן הכנסת. הם עשו זאת מפני שחברי הכנסת נוהגים לקטוע בקריאות ביניים נאומים במליאה, הזוכים לסיקור תקשורתי. אחד מחברי הכנסת טען שהתנהגות זו של ראשי הממשלה אינה ראויה במדינה דמוקרטית, משום שקריאות הביניים של חברי הכנסת הן ביטוי לחוסר שביעות הרצון של הציבור מתפקוד הממשלה. לדבריו, הימנעות של ראשי הממשלה מלנאום בפני הכנסת אינה מאפשרת לכנסת למלא את תפקידיה כראוי.

**ציין והצג תפקיד אחד של הכנסת , שבשמו טען חבר הכנסת. הסבר כיצד תפקיד זה בא לידי ביטוי בקטע.**

2.מפלגה שנבחרה לכנסת ופעלה למען השכבות החלשות בחברה ובכלל זה ציבור הגמלאים. המפלגה פעלה לקידום יוזמות להצעות חוק שישפרו את רמת חייהם בישראל. יושב ראש המפלגה ציין באחת הפעמים שבהן התראיין לתקשורת שפעולות מפלגתו מקדמות את רצון בוחריה.

 ציין והצג את **תפקיד הכנסת** שבא לידי ביטוי בדבריו של יושב ראש המפלגה. הסבר כיצד תפקיד זה בא לידי ביטוי בקטע.

3.בעקבות עלייה במספר הנפגעים בתאונות הדרכים נערך דיון בעניין זה במליאת הכנסת. כמה חברי כנסת טענו שהממשלה אינה פועלת במידה מספקת לפתרון הבעיה ודרשו שהממשלה תקבע כי הפחתת מספר תאונות הדרכים היא יעד לאומי. לדבריהם, על הממשלה להבטיח תחזוקה נאותה של הכבישים ולהטיל על שר התחבורה את האחריות למימוש יעד זה.

ציין והצג את **תפקיד הכנסת** שבא לידי ביטוי בדרישה של חברי הכנסת. הסבר כיצד תפקיד זה בא לידי ביטוי בקטע.

**הרשות השופטת:**

1.עורכת של עיתון מקומי פרסמה כתבה ובה היא טענה כי ראש עירייה מסוים אינו ראוי לכהן בתפקידו.

לטענתה ,ראש העירייה נבחר על בסיס מידע שקרי שהפיץ בציבור במסמך שבו פירט את כישוריו והשכלתו במהלך תעמולת הבחירות. בתגובה לכתבה הגיש ראש העירייה לבית משפט השלום תביעת לשון הרע נגד עורכת העיתון. הוא דרש מעורכת העיתון פיצוי כספי על הנזק שנגרם לו לכאורה בגלל פגיעה בשמו הטוב. בבית המשפט הוכח שהדברים שנכתבו בכתבה נכונים והתביעה אינה מוצדקת. לפיכך דחה בית המשפט את התביעה.

**ציין והצג לאיזה סוג משפט הופנתה התביעה של ראש העירייה. הסבר כיצד סוג משפט זה בא לידי ביטוי בקטע.**

2.שקנאים הם עופות נודדים המגיעים בכל שנה לצפון הארץ , והם ניזונים מדגים.

כדי שלא יאכלו דגים הגדלים בברכות , רשות הטבע והגנים מספקת להם בדרך כלל מזון חלופי . בעת האחרונה תבעו נציגי קיבוצים בצפון הארץ את רשות הטבע והגנים בבית המשפט המחוזי.

בתביעה טענו הקיבוצים שרשות הטבע והגנים לא סיפקה השנה מזון חלופי לעופות הנודדים ולכן אכלו השקנאים דגים רבים מן הברכות המסחריות של הקיבוצים. עקב כך נגרם לקיבוצים נזק כלכלי כבד ולכן הם דורשים פיצוי כספי.

**ציין והצג לאיזה סוג משפט הופנתה התביעה של הקיבוצים. הסבר כיצד סוג משפט זה בא לידי ביטוי בקטע.**

**שאלות ידע על רשויות השלטון:**

1.הצג שני כללים שנקבעו בחוק כדי להבטיח את מימוש **הזכות להליך הוגן.**

2.הצג שני אמצעים לשמירת **האי תלות** (חוסר תלות) של הרשות השופטת (עצמאות

 הרשות השופטת).

3.הצג שני תפקידים של **בג"צ**.

4.הצג מהי **ביקורת שיפוטית**.

5. הצג שני תפקידים של האופוזיציה במדינה דמוקרטית.

6. הצג שני נושאי דיון ב**וועדות הכנסת**.

7. הצג את שלב **הקריאה הטרומית** בתהליך החקיקה בכנסת.

8. הצג את שלב **הקריאה השנייה והקריאה השלישית** בכנסת.

9. הצג שני תפקידים של הכנסת.

10. במשטר פרלמנטרי הרשות המבצעת תלויה ברשות המחוקקת.

 הבא שני ביטויים לתלות זו.

11. הצג שני נימוקים **התומכים ב"מהפכה החוקתית "**

12. הצג שני נימוקים **המתנגדים ל"אקטיביזם השיפוטי".**

13. הציגו את אחד מתפקידי הממשלה: חקיקתֶ משנה או קביעת מדיניות ויישומה

14. הציגו שני הבדלים בין עבודת הכנסת במליאה ובין עבודת הכנסת בוועדות.

**אשכולות למידה:**

אשכול: העולם היהודי

-הצג שני מאפיינים של החברה החרדית במדינת ישראל.

–הצג את הסדר הסטטוס קוו.

–הסב כיצד הסדר הסטטוס קוו מאפשר לממש את אחד המאפיינים של החברה החרדית

במדינת ישראל.

- הצג את המחלוקת בחברה הישראלית בנוגע לסוגיית הנישואים והגירושים.

– הצג את המושג: הזכות לחירות.

– הסבר כיצד הזכות לחירות באה לידי ביטוי במחלוקת שהצגת.

-הצג את המחלוקת בחברה בנוגע לשילוב חקיקה דתית בחוקי המדינה.

— הצג את הזכות לחירות.

— הסבר כיצד הזכות לחירות באה לידי ביטוי במחלוקת שהצגת.

אשכול: תקשורת ופוליטיקה בישראל

–הצג את המושג חופש המידע.

–הצג את העיקרון הדמוקרטי: עקרון שלטון העם.

–הסבר כיצד חופש המידע מאפשר לממש את עקרון שלטון העם.

-הצג את שני תפקידי התקשורת:

• פיקוח וביקורת על השלטון

• תעמולת בחירות

– הצג את הזכות: חופש ביטוי.

– הסבר כיצד חופש הביטוי מתממש באחד מתפקידים אלה של התקשורת.

-הצג את המושג תרבות פוליטית דמוקרטית.

— הצג את המושג חופש המידע.

— הסבר כיצד חופש המידע תורם לחיזוקה של התרבות הפוליטית הדמוקרטית.

אשכול: בחירות ומפלגות

–הצג את המושג קואליציה רחבה.

–הצג את העיקרון הדמוקרטי: עקרון שלטון העם.

–הסבר כיצד קיומה של קואליציה רחבה מחזק את מימוש עקרון שלטון העם.

– הצג את המושג: בחירות מקדימות ("פריימריז")

– הצג את המושג: זכויות פוליטיות.

– הסבר כיצד עריכת בחירות מקדימות מאפשרת מימוש זכויות פוליטיות.

-הצג את שיטת הממשל הנשיאותי.

— הצג את עקרון הפרדת הרשויות.

— הסבר כיצד עקרון הפרדת הרשויות מתממש בממשל הנשיאותי

אשכול: רשויות מקומיות

–הצג את המושג ועדה קרואה.

–הצג את העיקרון הדמוקרטי: עקרון שלטון העם.

–הצג כיצד המימוש של עקרון שלטון העם נפגע בעקבות מינויה של ועדה קרואה.

-הצג את שיטת הבחירות היחסיות.

– הצג את שיטת הבחירות לרשויות המקומיות.

– הסבר כיצד שיטת הבחירות היחסיות באה לידי ביטוי בבחירות לרשויות המקומיות.

-הצג תפקיד אחד של ראש הרשות המקומית ותפקיד אחד של מועצת הרשות המקומית.

— הצג את עקרון הגבלת השלטון.

— הסבר כיצד עקרון הגבלת השלטון מתממש באחד מתפקידי מועצת הרשות המקומית.

אשכול: מעורבות אזרחית ופיקוח על רשויות השלטון

–הצג שניים מתפקידיו של היועץ המשפטי לממשלה.

–הצג את העיקרון הדמוקרטי: עקרון הגבלת השלטון.

–הסבר כיצד אחד מתפקידיו של היועץ המשפטי לממשלה מחזק את עקרון הגבלת השלטון

-הצג את המושג קבוצות אינטרס (קבוצות לחץ)

– הצג את עקרון הפלורליזם.

– הסבר כיצד עקרון הפלורליזם מתממש בפעילותן של קבוצות אינטרס (קבוצות לחץ)

-הצג את שני התפקידים של היועץ המשפטי לממשלה.

— הצג את עקרון הגבלת השלטון.

— הסבר כיצד עקרון הגבלת השלטון מתממש באמצעות אחד מתפקידיו של היועץ המשפטי לממשלה.

**שאלות עמדה :**

1.במדינות מסוימות חל איסור על לבישת לבוש שיש בו סממנים מסורתיים או דתיים במרחב הציבורי.

הבע את עמדתך בעניין זה. הצג שני נימוקים המתבססים על מושגים מתחום האזרחות

נימוק אחד לעמדתך ונימוק אחד )אחר( לעמדה המנוגדת לשלך .

בכתיבתך הקפד על הרכיבים האלה:

א. טענה — הצג את עמדתך באופן ברור.

ב. הנמקת עמדתך — הצג נימוק לעמדתך המבוסס על מושגים וידע מלימודי האזרחות.

ג. הנמקת העמדה המנוגדת — הצג נימוק לעמדה המנוגדת לעמדתך, המבוסס על מושגים וידע מלימודי האזרחות

2.הכנסת אישרה חוק שיאפשר לחברי הכנסת להשעות מתפקידו כל חבר כנסת מכהן שמעודד טרור או מסית לאלימות ולכן יש צורך שלפחות תשעים מתוך מאה עשרים חברי כנסת יתמכו בהשעיה.

הבע את עמדתך בעניין זה. הצג שני נימוקים המתבססים על מושגים מתחום האזרחות

נימוק אחד לעמדתך ונימוק אחד (אחר) לעמדה המנוגדת לשלך .

בכתיבתך הקפד על הרכיבים האלה:

א. טענה — הצג את עמדתך באופן ברור.

ב. הנמקת עמדתך — הצג נימוק לעמדתך המבוסס על מושגים וידע מלימודי האזרחות.

ג. הנמקת העמדה המנוגדת — הצג נימוק לעמדה המנוגדת לעמדתך, המבוסס על מושגים וידע מלימודי האזרחות

3.מדינת ישראל מממנת חיסונים נגד מחלות מידבקות לכל ילד , אך מסיבות שונות לא כל ההורים מחסנים את ילדיהם.

יש הטוענים שהמדינה צריכה לחייב בחוק כל הורה לחסן את ילדיו ויש המתנגדים לכך.

הבע את עמדתך בעניין זה. הצג שני נימוקים המתבססים על מושגים מתחום האזרחות

נימוק אחד לעמדתך ונימוק אחד (אחר)לעמדה המנוגדת לשלך .

בכתיבתך הקפד על הרכיבים האלה:

א. טענה — הצג את עמדתך באופן ברור.

ב. הנמקת עמדתך — הצג נימוק לעמדתך המבוסס על מושגים וידע מלימודי האזרחות.

ג. הנמקת העמדה המנוגדת — הצג נימוק לעמדה המנוגדת לעמדתך, המבוסס על מושגים וידע מלימודי האזרחות.

4.המשרד להגנת הסביבה ועיריית חיפה החליטו לאסור כניסת כלי רכב ישנים לתחומי העיר כדי להפחית את רמת זיהום האוויר. יש התומכים באיסור זה ויש המתנגדים לו.

 הבע את עמדתך בעניין זה. הצג שני נימוקים המתבססים על מושגים מתחום האזרחות—נימוק אחד לעמדתך

ונימוק אחד )אחר( לעמדה המנוגדת לשלך.

בכתיבתך הקפד על הרכיבים האלה:

א. טענה — הצג את עמדתך באופן ברור.

ב. הנמקת עמדתך — הצג נימוק לעמדתך המבוסס על מושגים וידע מלימודי האזרחות.

ג. הנמקת העמדה המנוגדת — הצג נימוק לעמדה המנוגדת לעמדתך, המבוסס על מושגים וידע מלימודי האזרחות.

5.בעת האחרונה הציע משרד האוצר תוכנית ולפיה תוטל אגרה על נהגים המבקשים להיכנס במכוניתם הפרטית למרכז העיר תל אביב. מטרת האגרה היא לצמצם את מספר כלי הרכב הנכנסים לאזור ובכך להקל את העומס בכבישים. במשרד האוצר הבטיחו שההכנסות מתשלומי האגרה ישמשו לשיפור התשתיות וכן יוקצו לתחבורה הציבורית.

יש התומכים בתוכנית של משרד האוצר, ויש המתנגדים לה.

הבע את עמדתך בעניין זה. הצג שני נימוקים המתבססים על מושגים מתחום האזרחות – נימוק אחד לעמדתך ונימוק אחד (אחר) לעמדה המנוגדת לשלך.

בכתיבתך הקפד על הרכיבים האלה:

א. טענה – הצג את עמדתך באופן ברור.

ב. הנמקת עמדתך – הצג נימוק לעמדתך המבוסס על מושגים וידע מלימודי האזרחות.

ג. הנמקת העמדה המנוגדת – הצג נימוק לעמדה המנוגדת לעמדתך, המבוסס על מושגים וידע מלימודי האזרחות.

6.ארגוני הנכים בישראל דורשים להעלות את הקצבאות הניתנות לנכים לגובה שכר המינימום הקבוע בחוק , וזאת ללא קשר למידת המוגבלות של הנכה. יש התומכים בהעלאת גובה הקצבה לנכים ויש המתנגדים לכך.

הבע את עמדתך בעניין זה.

הצג שני נימוקים המתבססים על מושגים מתחום האזרחות

נימוק אחד לעמדתך ונימוק אחד (אחר) לעמדה המנוגדת לשלך .

בכתיבתך הקפד על הרכיבים האלה:

א. טענה — הצג את עמדתך באופן ברור.

ב. הנמקת עמדתך — הצג נימוק לעמדתך המבוסס על מושגים וידע מלימודי האזרחות.

ג. הנמקת העמדה המנוגדת — הצג נימוק לעמדה המנוגדת לעמדתך, המבוסס על מושגים וידע מלימודי האזרחות.

7."צו איסור פרסום" אוסר על אמצעי התקשורת לפרסם את שמו של חשוד או פרטים על חקירתו לפני שהוגש נגדו כתב אישום.

יש הטוענים שבמקרים שבהם החשודים הם נבחרי ציבור או בעלי תפקידים בכירים ברשויות השלטון אין להוציא צווי איסור פרסום.

יש התומכים בטענה זו ויש המתנגדים לה.

 הבע את עמדתך בעניין זה. הצג שני נימוקים המתבססים על מושגים מתחום האזרחות — נימוק אחד לעמדתך

ונימוק אחד )אחר( לעמדה המנוגדת לשלך.

בכתיבתך הקפד על הרכיבים האלה:

א. טענה — הצג את עמדתך באופן ברור.

ב. הנמקת עמדתך — הצג נימוק לעמדתך המבוסס על מושגים וידע מלימודי אזרחות.

ג. הנמקת העמדה המנוגדת — הצג נימוק לעמדה המנוגדת לעמדתך, המבוסס על מושגים וידע

מלימודי האזרחות.